Bavariako hauteslerria

Bavariako hauteslerria () Germaniako Erromatar Inperio Santuko printzerri nagusienetariko bat izan zen, 1623 eta 1806 artean Alemania eta erdialdeko Europa osoko historian eginkizun gailenak izan zituena.

Wittelsbacheko etxeak Palatinatua gobernatzen zuen eta bere adar batek Bavariako dukerria. 1356ko Urrezko Buldaren bidez Palatinatukoak printze-hautesle bilakatu ziren, Bavariakoak ordea ez. Baina Fernando II.aren aurkako Bohemiako matxinadaren ondorioz, Palatinatukoek bere eskubideak galdu zituzten bavariarren mesederako. Westfaliako Bakeak Palatinatukoen eskubideak itzuli arren, bavariarrek bere eskubideak ere mantendu zituzten.

Bavariako hauteslerria, Germaniako Erromatar Inperio Santuaren gainbeherarekin batera, 1806an desagertu zen; izan ere, 1805ean, Pressburgeko Bakearen ondoren, Maximiliano Josef hauteslea Bavariako errege bilakatu zen.

Erreferentziak

Kanpo estekak